alexandrainst/scandi-wiki huggingface dataset:
Hake

Hake er den nedste delen av menneskeandletet, nedom munnen. Ho er danna av  den framspringande delen av underkjeven og er karakteristisk hjå moderne menneske. Tidlegare mennesketypar  hadde ikkje hake. 

Som kjeveforma i det heile, er haka knytt til utviklinga av talefunksjonen. Den auka kjevebreidda gjev tunga meir rørslefridom, som fører til at festet for tungemusklane blir forsterka på innsida av haka, og som vidare fører til ytterlegare vekst av hakeframspringet.

Haker kan ha ulike utformingar som byggjer på utforminga av underkjeven. Ein kjend variant er kløft i haka, der midten av haka har eit Y-forma søkk.  Dette er ofte ein arveleg eigenskap som er dominant etter Mendels arvelover, men kan påverkast av miljøfaktorar. Kløfta kan koma av at venstre og høgre del av underkjeven, eller underkjevemusklane, ikkje har grodd heilt saman i fosterstadiet. I andre individ kan ei kløft utvikla seg over tid, til dømes om eine kjevedelen er lengre enn den andre.

Bakgrunnsstoff

Kjelder 

Delar av denne artikkelen bygger på «Cleft chin» frå ,  den 24. oktober 2013.  
 

Hovud og hals
Hovudet
Bollate

Bollate er ein by og ein kommune i provinsen Milano i Lombardia-regionen i Italia. Kommunen har vel 35 000 ibuarar og dekker ei flatevidd på 15 km². Bollate ligg inntil provinshovudstaden Milano, om lag 10 kilometer nordvest for sentrum av storbyen.

Kjelder
Denne artikkelen bygger på «Bollate» frå ,  den 23. oktober 2013.  
 

Byar i Lombardia
Byar i Italia
Parabiago

Parabiago er ein by og ein kommune i provinsen Milano i Lombardia-regionen i Italia. Kommunen har i kring 26 000 ibuarar og omfattar ei flatevidd på 14,2 km². Parabiago ligg på nordvestsida av provinshovudstaden Milano, ca 22 kilometer frå sentrum av storbyen. 

Parabiago er kjend frå tidleg historisk tid. Gjennom industrialisering voks småbyen mykje på 1800-talet, særleg sidan han låg så lagleg til ved vegen mellom Milano og Sveits.

Kjelder
Denne artikkelen bygger på «Parabiago» frå ,  den 23. oktober 2013.  
 

Byar i Lombardia
Byar i Italia
Bresso

Bresso er ein by/forstad og ein kommune i provinsen Milano i Lombardia-regionen i Italia. Kommunen har i kring 26 000 ibuarar og dekker tre km², noko som gjer at kommunen med ein folketettleik på over 8 000 menneske per km² er den tettast befolka kommunen i heile Nord-Italia, og ein av dei tettast befolka i heile landet.
   
Bresso ligg inntil provinshovudstaden Milano, i kring åtte kilometer nord for sentrum av storbyen. I kommunen er ein flyplass open for all flytrafikk som ikkje får lande på dei to store flyplassane i Milano-provinsen.

Kjelder

Denne artikkelen bygger på «Bresso» frå ,  den 23. oktober 2013.  

Byar i Lombardia
Pioltello

Pioltello er ein by og ein kommune i provinsen Milano i Lombardia-regionen i Italia. Kommunen har i kring 37 000 ibuarar og dekker ei flatevidd på 13,1 km². Pioltello ligg i kring 14 kilometer aust for provinshovudstaden Milano.

Kjelder
Denne artikkelen bygger på «Pioltello» frå ,  den 23. oktober 2013.  
 

Byar i Lombardia
Byar i Italia
Corsico

Corsico er ein by og ein kommune i provinsen Milano i Lombardia-regionen i Italia. Kommunen har i kring 34 000 ibuarar og dekker eit areal på 5,42 km². Corsico grensar opp mot provinshovudstaden Milano, på sørvestsida av storbyen.

Kjelder
Denne artikkelen bygger på «Corsico» frå ,  den 23. oktober 2013.  
 

Byar i Lombardia
Byar i Italia
Tine Sundtoft

Kristine «Tine» Sundtoft () er ein norsk politikar (H). Frå 16. oktober 2013 til 16. desember 2015 var ho klima- og miljøvernminister i regjeringa Solberg.

Sundtoft er utdanna siviløkonom frå Handelshøyskolen BI fra 1990. Ho var regiondirektør i NHO i Agder 1995–2005 og fylkesrådmann i Vest-Agder fylkeskommune frå hausten 2005.

Ho var generalsekretær i Unge Høgre 1990–1992, politisk rådgjevar for stortingsgruppa til Høgre, medlem av Lillesand kommunestyre, gruppeleiar for Høgre i Aust-Agder fylkesting og 2. vararepresentant til Stortinget frå Aust-Agder 1989–1993. I 1993 tapte ho kampen om formannsvervet i Aust-Agder Høgre mot sin far, Kristian Sundtoft.

Utmerkingar 
 Agderrådets likestillingspris 2009.

Kjelder 

Denne artikkelen bygger på «Tine Sundtoft» frå ,  den 24. oktober 2013.

Bakgrunnsstoff 

Norske miljøvernministrar
Statsrådar i Regjeringa Solberg
Høgrestatsrådar
Folk frå Lillesand
Hege Haukeland Liadal

Hege Haukeland Liadal () er ein norsk politikar frå Haugesund som er medlem av Arbeidarpartiet. Frå oktober 2013 er ho stortingsrepresentant for Rogaland.

Liadal arbeidde på 1990-talet i kultur-sektoren i Haugesund kommune. Frå 1999 var ho leiar av Star Tour-kontoret i Stavanger, ei stilling ho hadde i ti år. Ho flytta deretter tilbake til Haugesund, der ho frå 2012 var tilsett som prosjektleiar for Haugaland Kunstverk.

Ved kommunevalet 2011 var Liadal Arbeidarpartiet sin ordførarkandidat i Haugesund, eit ombod som Høgre-mannen Petter Steen lukkast vinne. Liadal tok sete i bystyret. Liadal var Rogaland Arbeidarparti sin tredjekandidat ved stortingsvalet 2013, og vart vald inn på Tinget som fylket sin niande representant. På Stortinget fekk ho plass i Familie- og kulturkomiteen. 

Ho vart vald inn på nytt i Stortingsvalet 2017.

Kjelder
Stortingsbiografi
Karmsund Avis 
Tysvær Bygdeblad
nrk.no

Stortingsrepresentantar for Rogaland
Stortingsrepresentantar frå Ap
Stortingsrepresentantar 2013-2017
Stortingsrepresentantar 2017-2021
Folk frå Haugesund
Tina Bru

Tina Bru () er ein norsk politikar for Høgre, som sidan hausten 2013 er stortingsrepresentant for Rogaland. Frå 24. januar 2020 er ho olje- og energiminister i regjeringa Solberg.

Bru var 2007-08 leiar for Rogaland Unge Høgre, og 2008–10 landsstyremedlem i Unge Høgre. 
Perioden 2009-13 var ho fyrste vararepresentant til Stortinget for Høgre i Rogaland, og møtte ei tid i staden for Arve Kambe. Frå 2011 er Bru medlem av både Stavanger bystyre og Rogaland fylkesting.

Hausten 2012 vart Bru nominert som Rogaland Høgre sin fjerdekandidat til stortingsvalet 2013, og vart innvald med god margin. På Tinget er ho medlem av Miljø- og energikomiteen.

Kjelder
 

Norske olje- og energiministrar
Statsrådar i Regjeringa Solberg
Høgrestatsrådar
Stortingsrepresentantar for Rogaland
Stortingsrepresentantar frå Høgre
Stortingsrepresentantar 2013-2017
Stortingsrepresentantar 2017-2021
Stortingsrepresentantar 2021-2025
Vararepresentantar til Stortinget
Folk frå Stavanger
Holmes Ridge

Holmes Ridge er ein fjellrygg, 2 nautiske mil lang, og den største ryggen vest i Finger Ridges i Cook Mountains i Antarktis. Han vart kalla opp etter Robert E. Holmes frå Space Science and Engineering Center ved University of Wisconsin–Madison, som medverka til å setje ut og drive automatiske vêrstasjonar i Antarktis, 1991–97.

Kjelder

Ryggar i Oates Land
Icenhower Ridge

Icenhower Ridge er ein brei, hovudsakleg isdekt rygg med ei høgd på over 1600 moh mellom Yanceybreen og Sennetbreen i Britannia Range i Antarktis. Han vart namngjeven av Advisory Committee on Antarctic Names i samband med Byrdbreen og Sennetbreen, etter offiser Joseph B. Icenhower i U.S. Navy som var kaptein på , ein ubåt under U.S. Navy Operasjon Highjump i 1946–47, leia av admiral Richard E. Byrd.

Kjelder

Ryggar i Oates Land
Kennett Ridge

Kennett Ridge er ein klipperik rygg i Antarktis som er 6 nautiske mil (11 km) lang og heller austover frå Midnight Plateau i Darwin Mountains. Han vart kartlagd av Victoria University of Wellington Antarctic Expedition (VUWAE) (1962–63) og kalla opp etter J.P. Kennett, ein geolog på ekspedisjonen.

Kjelder

Ryggar i Oates Land
Junction Spur

Junction Spur er ein klipperik utstikkar som markerer austenden av Darwin Mountains og ved samløpet mellom Hathertonbreen og Darwinbreen. Han vart kartlagt og namngjeven av gruppa som vitja Darwinbreen under Commonwealth Trans-Antarctic Expedition (1956–58).

Kjelder

Ryggar i Oates Land
Kirkcaldy Spur

Kirkcaldy Spur er ein utstikkar på nordvestsida av Coxcomb Peak nordvest i Shipton Ridge i Allan Hills i Oates Land. Han vart undersøkt av New Zealand Antarctic Research Program (NZARP) Allan Hills Expedition (1964) som gav dei namnet etter J.F. Kirkaldy, ein geologiprofessor ved Queen Mary College, London. Merk at det offisielle namnet på staden er feilstava i forhold til namnet på Kirkaldy.

Kjelder

Ryggar i Oates Land
Queen Mary University of London

Queen Mary University of London (uformelt Queen Mary, QMUL eller QM) er eit offentleg forskingsuniversitet i London i Storbritannia og eit college under statlege University of London. Med røter attende til 1785 vart Queen Mary skipa då fire historiske college vart slått saman, og har vore ein del av University of London sidan 1915.

Hovudcampusen for Queen Mary ligg i Mile End-området i East End of London, med andre område i Holborn, Smithfield og Whitechapel. Han har kring 17 000 fulltidsstudentar og 4 000 tilsette. Kring 20 % av studentane kjem frå utlandet. Queen Mary er delt inn i tre fakultet - Faculty of Humanities and Social Sciences, Faculty of Science and Engineering og Barts and The London School of Medicine and Dentistry – som er vidare delt inn i 21 akademiske departement og institutt.

Kjelder

Denne artikkelen bygger på «Queen Mary, University of London» frå ,  den 24. oktober 2013. 
 oppgav desse kjeldene:

University of London
Utdanningsinstitusjonar skipa i 1885
Oppkallingar etter Mary av Teck
Lindstrom Ridge

Lindstrom Ridge er ein fjellrygg på vestsida av Greenbreen i Darwin Mountains i Antarktis. Ryggen er 4 nautiske mil (7 km) lang og dannar austenden av Meteorite Hills. Han er kalla opp etter Marilyn Lindstrom, som var kurator for antarktiske meteorittar ved NASA Johnson Space Center i Houston i Texas i ei årrekkje fram til 2000.

Kjelder

Ryggar i Oates Land
MacDonald Spur

MacDonald Spur er ein lang, låg rygg som strekkjer seg austover frå Ballance Peak i Allan Hills i Oates Land i Antarktis. Han vart undersøkt av New Zealand Antarctic Research Program (NZARP) Allan Hills Expedition (1964). Han er kalla opp etter Ivan MacDonald, feltassistent på ekspedisjonen.

Kjelder

Ryggar i Oates Land
Magnis Ridge

Magnis Ridge er ein fjellrygg 1,5 nautiske mil (2,8 km) vest for Derrick Peak, som dannar skiljet mellom Magnis Valley og Metaris Valley i Britannia Range. Han vart namngjeven i samband med Magnis Valley av ei geologgruppe frå University of Waikato på New Zealand, 1978–79, leia av M.J. Selby.

Kjelder

Ryggar i Oates Land
Menster Ledge

Menster Ledge er ei relativt flat, benkliknande høgd med ei høgd på 1800 m 6 nautiske mil (11 km) sørvest for Mount Olympus i Hughes Basin i Britannia Range. Ryggen er 2,5 nautiske mil (4,6 km) brei og er dekt av jamn is sentralt og i nord. Ein bratt fjell- og isvegg dannar sørenden av kanten. Han er kalla opp etter feltpresten William J. Menster på flaggskipet «Mount Olympus» under Operasjon Deep Freeze i 1946-47. Bergskåret ligg i nærleiken av Byrdbreen på Mount Olympus, og andre stader i nærleiken er kalla opp til minne om leiarane og skipa under Operation High Jump.

Kjelder

Ryggar i Oates Land
Milan Ridge

Milan Ridge er ein stort sett isfri rygg, 5 nautiske mil (9 km) lang, på grensa til vestsida av Ascentbreen i Miller Range. Han vart namngjeven av Advisory Committee on Antarctic Names (US-ACAN) etter Frederick M. Milan, ein fysiolog ved Little America V i 1957.

Kjelder

Ryggar i Oates Land
Onnum Ridge

Onnum Ridge er eit fjellutstikkar som heller nedover nordaust til McCrawbreen, 3 nautiske mil (6 km) sør for Derrick Peak i Britannia Range. Han vart namngjeven i samband med Britannia av ei geologgruppe frå University of Waikato på New Zealand, 1978–79, leia av M.J. Selby. Onnum er eit historisk stadnamn tidlegare nytta i Romersk Britannia.

Kjelder

Ryggar i Oates Land
Polarmail Ledge

Polarmail Ledge er ei relativt flat kileforma hylle som stig over Communication Heights sør i Midnight Plateau i Darwin Mountains. Med ei høgd på 2000 moh har han liknande høgd og utsjånad som Skilton Ledge, 1 nautisk mil (1,9 km) mot aust. Han vart namngjeven i samband med Richard Chapman Johnson frå Nazareth i Pennsylvania, som var radiotelegrafist som i 16 år (1985–2001) koordinerte MARSgrams og Polarmail slik at personell i Antarktis kunne kommunisere heim.

Kjelder

Ryggar i Oates Land
Pontes Ridge

Pontes Ridge er eit fjellutstikkar som heller austover mot  McCrawbreen, 4 nautiske mil (7 km) sør for Derrick Peak i Britannia Range. Han vart namngjeven i samband med Britannia av ei geologgruppe frå University of Waikato på New Zealand, 1978–79, leia av M.J. Selby. Pontes er eit historisk stadnamn tidlegare nytta i Romersk Britannia.

Kjelder

Ryggar i Oates Land
Scheuermann Spur

Scheuermann Spur er ei brei, isdekt grein av Darwin Mountains mellom toppen av Hathertonbreen og vestenden av Prebble Icefalls. Utstikkaren har ein relativ flat topp (kring 1600 moh) som heller sørover mot ein smal snute. Ein fjellvegg markerer vestsida mot Hathertonbreen. Han kalla opp etter Mike Scheuermann frå National Science Foundation (NSF), 1995–2001.

Kjelder

Ryggar i Oates Land
Sabrina Ridge

Sabrina Ridge er ein berr fjellrygg mellom Sabrina Valley og Tamarus Valley, 8 km sør for Derrick Peak i Britannia Range. Han vart namngjeven i samband med Britannia av ei geologgruppe frå University of Waikato på New Zealand, 1978–79, leia av M.J. Selby. Sabrina er eit historisk namn tidlegare nytta i Romersk Britannia etter River Severn.

Kjelder

Ryggar i Oates Land
Score Ridge

Score Ridge er ein fjellrygg i Antarktis som ligg 2,5 nautiske mil (4,6 km) nordvest for Lindstrom Ridge nord i dei sentrale Meteorite Hills i Darwin Mountains. Han er kalla opp etter Roberta Score, som leia Antarctica Meteorite Laboratory ved NASA Johnson Space Center i Houston 1978–96. Ho var òg medlem av søkegruppa ANSMET i fleire område av Dei transantarktiske fjella i 1984–85 og 1988-89 og leia Crary Science and Engineering Center (McMurdo), 1996-2001.

Kjelder

Ryggar i Oates Land
Stanwix Ridge

Stanwix Ridge er ein brei, delvis isdekt kystrygg eller nes i Wilson Hills. Han strekkjer seg sørvest i Davies Bay like vest for McLeodbreen. Han vart fotografert frå lufta under U.S. Navy Operasjon Highjump i 1946-47. Han vart først vitja i mars 1961 av ei flybåren feltgruppe frå ANARE (Australian National Antarctic Research Expeditions) (Magga Dan i 1961) leia av Phillip Law. Han er kalla opp etter kaptein John Stanwix, ein helikopterpilot på ekspedisjonen.

Kjelder

Ryggar i Oates Land
Skilton Ledge

Skilton Ledge er ei relativt flat, rektangulær hylle ved søraustenden av Midnight Plateau i Darwin Mountains. Den øvre flata (2070 moh) er isdekt, men ein fjellvegg dannar sørenden. Han er kalla opp etter Larry Skilton som var radiooperatør som i USA gjorde telefonkoplingar frå forskingsstasjonane til United States Antarctic Program (USA). Han arbeidde kvar natt i 11 år frå 1990–2001 og arrangerte fleire tusen telefonsamtalar.

Kjelder

Ryggar i Oates Land
Stark Ridge

Stark Ridge er ein liten rygg som strekkjer seg frå austsida av Hunt Mountain i Churchill Mountains og nordover i 11 nautiske mil (20 km) til han brått snur nord-nordaust i Starshotbreen. Fleire toppar stig opp frå ryggen som skil Sivjeebreen og Mansergh snømark. Han vart gjeven namn av Advisory Committee on Antarctic Names (US-ACAN) etter Antony A. Stark frå Smithsonian Astrophysical Observatory i Cambridge, MA. For United States Antarctic Program (USAP) nytta han teleskopet og fjernmåingsinstrumentet på Sørpolen i perioden 1991-2002.

Kjelder

Ryggar i Oates Land
Tarakanov Ridge

Tarakanov Ridge er ein markant rygg frå Cobham Range, mellom Graybreen og Prince Philip-breen. Han vart kartlagt av US Geological Survey (USGS) frå tellurometermålingar og flyfoto, 1960-62. Han vart namngjeven av Advisory Committee on Antarctic Names (US-ACAN) etter Gennady Tarakanov, ein sovjetisk utvekslingsforskar som var meteorolog ved McMurdo-basen i 1963.

Kjelder

Ryggar i Oates Land
Waldrip Ledge

Waldrip Ledge er eit kjenneleg område med relativt låge og eksponerte fjell langs nordkanten av Britannia Range. Ryggen, med ei høgd opp mot ca. 900 moh) ligg på austsida av enden av Ragotzkiebreen ved samløpet til Hathertonbreen. Han vart namngjeven av Advisory Committee on Antarctic Names (US-ACAN) etter D. Waldrip frå Holmes and Narver, Inc., som var leir sjef for US Antarctic Research Program (USARP) ved Darwinbreen feltleir i 1978-79. Leiren låg nær dette bergskåret.

Kjelder

Ryggar i Oates Land
Tentacle Ridge

Tentacle Ridge er ein lang delvis isfri rygg som ligg sør for Mount Longhurst som strekkjer seg frå munningen av McClearybreen søraust langs nordsida av Darwinbreen i Antarktis. Det skildrande namnet vart gjeve av gruppa som vitja Darwinbreen under Commonwealth Trans-Antarctic Expedition (1956–58).

Kjelder

Ryggar i Oates Land
Tilman Ridge

Tilman Ridge er ein rygg som dannar nordvestarmen av Allan Hills i Oates Land. Han vart undersøkt av New Zealand Antarctic Research Program (NZARP) i 1964 som gav han namn etter W.H. Tilman, ein fjellklatrar knytt til Shipton and Odell, som dei nærliggande Shipton Ridge og Odellbreen er kalla opp etter.

Kjelder

Ryggar i Oates Land
Turnstile Ridge

Turnstile Ridge er ein rygg kring 9 nautiske mil (17 km) lang og som ligg 3 nautiske mil (6 km) nord for Westhaven Nunatak heilt nordvest på Britannia Range. Han fekk dette namnet av gruppa som vitja Darwinbreen (1957) under Commonwealth Trans-Antarctic Expedition fordi snøpassasjar som minnar om krossbommar ligg langs heile ryggen.

Kjelder

Ryggar i Oates Land
Wagner Spur

Wagner Spur er eit utstikkar langs nordsida av Pryorbreen, 11 nautiske mil (20 km) søraust for Mount Gorton, ved søraustenden av Wilson Hills. Han vart kartlagt av US Geological Survey (USGS) frå landmålingar og flyfotografi frå U.S. Navy i 1960-62. Han vart namngjeven av Advisory Committee on Antarctic Names (US-ACAN) etter John E. Wagner, ein glasiologi ved McMurdo-basen i 1967-68.

Kjelder

Ryggar i Oates Land
Warburton Ledge

Warburton Ledge er ein massive flat rygg (ca. 3200 moh) som er isdekt og med bratte sider. Han ligg 4 nautiske mil (7 km) aust for Mount McClintock i Britannia Range. Han vart namngjeven av Advisory Committee on Antarctic Names (US-ACAN) etter Joseph A. Warburton frå Desert Research Institute i University of Nevada i Reno som forskar for US Antarctic Research Program (USARP) med ansvar for meteorologprosjektet RISP, feltsesongen 1974-75.

Kjelder

Ryggar i Oates Land
Yamagata Ridge

Yamagata Ridge er ein liten, rettlinja nunatak, 5 km lang og med ei høgd opp mot 1690 moh, 8 km vest for Seay Peak nord i den sentrale delen av Finger Ridges i Cook Mountains. Han er kalla opp etter Noboru Yamagata frå instituttet for offentleg helse i Japan, som var geokjemikar med Den japanske antarktisekspedisjonen (JARE) i fire feltsesongar i McMurdo Dry Valleys frå 1963-64 til 1968-69.

Kjelder

Ryggar i Oates Land
Aeolus Ridge

Aeolus Ridge er ein rygg som går nordaust–sørvest med ei høgd opp mot kring 1300 moh som ligg i øvre Uranusbreen ved sørenden av Planet Heights aust på Aleksanderøya i Antarktis. Han vart namngjeven i 1987 av United Kingdom Antarctic Place-Names Committee etter Aeolus, den greske vindguden, som ein referanse til det rådande vêret som gruppene frå British Antarctic Survey møtte her.

Kjelder

Ryggar på Aleksanderøya
Arenite Ridge

Arenite Ridge er ein bratt fjell- og snørygg nord på Aleksanderøya som strekkjer seg 5 nautiske mil frå nord til sør like vest for Douglas Range og dannar austveggen av Toynbeebreen. Ryggen omfattar Mount Tyrrell (som har to toppar) og Mount Tilley. Han vart namngjeven av UK Antarctic Place-Names Committee i 1977 frå sandsteinaktige bergartar (arenitt) som denne ryggen består.

Kjelder 

Ryggar på Aleksanderøya
Balan Ridge

Balan Ridge (bulgarsk ‘Hrebet Balan’) er ein rygg med ei høgd opp mot 800 m i Sofia University Mountains på Aleksanderøya i Antarktis. Ryggen ligg 7 km nordaust for Mount Kliment Ohridski som strekkjer seg 4,5 km frå nord til sør, er 15 km brei, og grensar til Poste Valley i aust, med Palestrinabreen i nord og sidebreen Yozolabreen i vest.

Balan Ridge er kalla opp etter den bulgarske språkforskaren, historikaren og bibliografen Aleksandar Teodorov-Balan (1859-1959), den første rektoren ved Sofia University og ein av grunnleggjarane av turismen i Bulgaria.

Sjå òg

 Arenite Ridge
 Polarstar Ridge
 Grikurov Ridge

Kjelder

 Balan Ridge. SCAR Composite Gazetteer of Antarctica.

Ryggar på Aleksanderøya
Bulgaria og Antarktis
Boyn Ridge

Boyn Ridge er den nordlegaste ryggen i Havre Mountains, nord på Aleksanderøya i Antarktis. Etter det geologisk arbeidet gjort av British Antarctic Survey i 1976–77 vart det namngjeve av UK Antarctic Place-Names Committee i 1980 etter Charles Boyn, direktorø i Agence General Maritime i Frankrike, som oversåg bygginga av ekspedisjonsskipet «Pourquoi-Pas?» for Den franske antarktisekspedisjonen, 1908–10.

Kjelder 
Denne artikkelen bygger på «Boyn Ridge» frå ,  den 24. oktober 2013. 
 oppgav desse kjeldene: 
 
 

Ryggar på Aleksanderøya
Deimos Ridge

Deimos Ridge er ein markant, smal klipperik utstikkar av sandstein og skifer, 3 nautiske mil sørvest for Phobos Ridge og Marsbreen i sørausthjørnet av Aleksanderøya i Antarktis. Han vart oppdaga frå lufta av Lincoln Ellsworth den 23. november 1935, og kartlagt frå bilete tekne under denne flyturen av W.L.G. Joerg. Han vart så kartlagt i 1949 av Falkland Islands Dependencies Survey og vart namngjeven av UK Antarctic Place-Names Committee etter tilknytinga til Marsbreen, Deimos er den ytre av to satellittar kring planeten Mars.

Sjå òg

 Leda Ridge
 Natal Ridge
 Zebra Ridge

Kjelder
Denne artikkelen bygger på «Deimos Ridge» frå ,  den 24. oktober 2013. 
 oppgav desse kjeldene:

Ryggar på Aleksanderøya
Grikurov Ridge

Grikurov Ridge er ein rygg som strekkjer seg vestover i kring 6 nautiske mil frå sørenden av LeMay Range, sentralt på Aleksanderøya i Antarktis. Ryggen vart kartlagt frå flyfotografi tekne av Ronne antarktiske forskingsekspedisjon i 1947–48, og frå landmålingar av Falkland Islands Dependencies Survey i 1948–50. Han vart namngjeven av UK Antarctic Place-Names Committee etter russaren Garrik Grikurov, ein sovjetiske utvekslingsgeolog med British Antarctic Survey, som arbeidde i området i 1963–64.

Sjå òg
 Offset Ridge
 Pagoda Ridge
 Polarstar Ridge

Kjelder

Ryggar på Aleksanderøya
Himalia Ridge

Himalia Ridge er ein rygg som går aust-vest på nordsida av Ganymede Heights, nordaust for Jupiterbreen, aust på Aleksanderøya i Antarktis. Han vart fotografert frå lufta av Ronne antarktiske forskingsekspedisjon i 1947 og kartlagt frå bilete av D. Searle frå Falkland Islands Dependencies Survey i 1960. Ryggen vart namngjeven av UK Antarctic Place-Names Committee under det geologiske arbeidet til British Antarctic Survey, 1983–84, etter Himalia, ein satellitt kring planet Jupiter, i samband med Jupiterbreen.

Sjå òg
 Balan Ridge
 Phobos Ridge
 Polarstar Ridge

Kjelder

Ryggar på Aleksanderøya
Leda Ridge

Leda Ridge er ein rygg går frå nordaust til sørvest på vestsida av Ganymede Heights, aust for Jupiterbreen, på austsida av Aleksanderøya i Antarktis. Ryggen vart fotografert frå lufta av Ronne antarktiske forskingsekspedisjon (RARE) i 1947 og vart kartlagt frå fotografi av Falkland Islands Dependencies Survey (FIDS) i 1960. Han vart namngjeven av United Kingdom Antarctic Place-Names Committee (UK-APC) etter Leda, ein satellitt kring Jupiter, i samband med den nærliggande Jupiterbreen.

Sjå òg

 Balan Ridge
 Phobos Ridge
 Probe Ridge

Kjelder

Ryggar på Aleksanderøya
Hornpipe Heights

Hornpipe Heights er ei gruppe delvis eksponerte ryggar med ei høgd opp mot kring 1200 moh som ligg mellom Sullivanbreen, Mikadobreen og Clarsachbreen på den nordlege delen av Aleksanderøya i Antarktis. Whistle Pass ligg nord i austdelen av høgdene. Høgdene fekk dette namnet av UK Antarctic Place-Names Committee i 1977 i samband med Whistle Pass.

Sjå òg
 Care Heights
 Herschel Heights
 Sutton Heights

Kjelder

Ryggar på Aleksanderøya